Соьлжа-ГIаларчу берийн бешахь хьехархочо йиттинчу 6 шо долчу кIентан могушалла цхьатеррачу тIегIанехь ю аьлла, хаамбина Нохчийчуьрчу могушаллин министралло. Берийн бешан белхахо балхара дIа а яьккхина, цунна дуьхьал айдина бехкзуламан гIуллакх талла долийна. Цкъачунна лоьрийн тергонехь латтош ву и кIант хIинца а, кху кIиранах дарбан хIусамера араваккха тарло аьлла могушаллин министраллан векало.